ഉർഫി ജാവേദ്

ഉർഫി ജാവേദ് (ജനനം 15 ഒക്ടോബർ 1997; മുമ്പ് ഉർഫി ജാവേദ്) ഒരു ഇന്ത്യൻ ടെലിവിഷൻ നടിയും സോഷ്യൽ മീഡിയ വ്യക്തിത്വവുമാണ്. അവരുടെ അതുല്യമായ ഫാഷൻ സെൻസിനും സോഷ്യൽ മീഡിയ സാന്നിധ്യത്തിനും പേരുകേട്ട ജാവേദ് സോപ്പ് ഓപ്പറകളിലെ വേഷങ്ങളിലൂടെ അവരുടെ കരിയർ ആരംഭിച്ചു.വൂട്ടിന്റെ റിയാലിറ്റി ഷോ ബിഗ് ബോസ് OTT 1 ൽ പ്രത്യക്ഷപ്പെട്ടതിന് ശേഷം 2021 ൽ അവർ പ്രശസ്തിയിലേക്ക്  ഉയർന്നു. 

ആദ്യകാലവും വ്യക്തിജീവിതവും
1997 ഒക്ടോബർ 15 ന് ഉത്തർപ്രദേശിലെ ലഖ്‌നൗവിലെ ഒരു മുസ്ലീം കുടുംബത്തിലാണ് ജാവേദ് ജനിച്ചത്.  ലഖ്‌നൗവിലെ സിറ്റി മോണ്ടിസോറി സ്കൂളിൽ നിന്നാണ് അവർ സ്കൂൾ വിദ്യാഭ്യാസം നടത്തിയത്. ലഖ്‌നൗവിലെ അമിറ്റി യൂണിവേഴ്സിറ്റിയിൽ നിന്ന് മാസ് കമ്മ്യൂണിക്കേഷനിൽ ബിരുദം നേടി.  ഇഫ്രു ജാവേദിന്റെയും സാകിയ സുൽത്താനയു ടെയും മകളായി ജനിച്ച അവർക്ക് ഉറൂസ, അസ്ഫി, ഡോളി ജാവേദ് എന്നീ മൂന്ന് സഹോദരിമാരും സമീർ അസ്ലം എന്നൊരു സഹോദരനുമുണ്ട്. അവരുടെ അച്ഛൻ അവരുടെ അമ്മയോടും സഹോദരങ്ങളോടും മോശമായി പെരുമാറിയതിനാൽ അവർക്ക് ഒരു ബുത്ഥിമുട്ടുള്ള ഒരു കുട്ടിക്കാലമായിരുന്നു ഉണ്ടായിരുന്നത് .  ജാവേദ് അവരുടെ  സഹനടനായ പരാസ് കൽനാവതുമായി 2017 ൽ ഡേറ്റിംഗ് ആരംഭിച്ചു. 2018 ൽ അവർ വേർപിരിഞ്ഞു.

യാഥാസ്ഥിതിക മുസ്ലീം കുടുംബത്തിലാണ് വളർന്നതെങ്കിലും, "ഞാൻ ഇസ്ലാമിൽ വിശ്വസിക്കുന്നില്ല, ഞാൻ ഒരു മതവും പിന്തുടരുന്നില്ല " എന്ന് ജാവേദ് പ്രസ്താവിച്ചു. 2021-ൽ, താൻ ഒരു മുസ്ലീം പുരുഷനെ വിവാഹം കഴിക്കില്ലെന്ന് ജാവേദ് പ്രസ്താവിച്ചു. താൻ ഭഗവദ്ഗീത വായിക്കുന്ന പ്രക്രിയയിലാണെന്ന് അവർ പറഞ്ഞു .  2023-ൽ അവരുടെ ജന്മനാടായ ലഖ്‌നൗവിന്റെ പേര് മാറ്റുന്നതിനെക്കുറിച്ചുള്ള ചർച്ചയ്ക്കിടയിൽ , ജാവേദ് ട്വീറ്റ് ചെയ്തു "എനിക്ക് ഒരു ജനാധിപത്യ രാഷ്ട്രത്തിൽ തുടരണം! ഹിന്ദു രാഷ്ട്രത്തിലോ മുസ്ലീം രാഷ്ട്രത്തിലോ അല്ല ." 

2022-ൽ, അവർ സോഷ്യൽ മീഡിയയിൽ തന്റെ പേര് Uorfi എന്നാക്കിയതായി പ്രഖ്യാപിക്കുകയും അവരുടെ പുതിയ പേരിൽ തന്നെ പരാമർശിക്കാൻ നിർദ്ദേശിക്കുകയും ചെയ്തു. ഒരേ ഉച്ചാരണം ആണെങ്കിലും അവർ അക്ഷരവിന്യാസത്തിൽ മാറ്റം വരുത്തിയത് ഒരു ന്യൂമറോളജിസ്റ്റിന്റെ ഉപദേശപ്രകാരമാണ്.
കരിയർ
In 2016, Javed appeared in Sony TV's Bade Bhaiyya Ki Dulhania
2016-ൽ സോണി ടിവിയുടെ ബഡേ ഭയ്യാ കി ദുൽഹനിയയിൽ അവ്നി പന്ത് ആയി ജാവേദ് പ്രത്യക്ഷപ്പെട്ടു.  2016 മുതൽ 2017 വരെ അവർ സ്റ്റാർ പ്ലസിന്റെ ചന്ദ്ര നന്ദിനിയിൽ ഛായയായി അഭിനയിച്ചു. തുടർന്ന് സ്റ്റാർ പ്ലസിന്റെ മേരി ദുർഗയിൽ അവർ ആരതിയെ അവതരിപ്പിച്ചു.
2018-ൽ SAB ടിവിയുടെ സാത് ഫെറോ കി ഹേരാ ഫെറിയിൽ കാമിനി ജോഷിയായും കളേഴ്‌സ് ടിവിയുടെ ബേപ്പന്നയിലെ ബെല്ല കപൂറായും സ്റ്റാർ ഭാരതിന്റെ ജിജി മായിലെ പിയാലിയായും & ടിവിയുടെ ദയനിൽ നന്ദിനിയായും അഭിനയിച്ചു. 

2020-ൽ അവർ ശിവാനി ഭാട്ടിയയായി യേ റിഷ്താ ക്യാ കെഹ്ലതാ ഹേയിൽ ചേർന്നു.  പിന്നീട് കസൗട്ടി സിന്ദഗി കേയിൽ തനിഷ ചക്രവർത്തിയായി അഭിനയിച്ചു.

2021 ൽ അവർ വൂട്ടിന്റെ റിയാലിറ്റി ഷോ ബിഗ് ബോസ് ഒടിടിയിൽ പങ്കെടുത്ത്  13-ാം സ്ഥാനത്തെത്തി.  വൈസ് പറയുന്നതനുസരിച്ച്  ബിഗ് ബോസ് OTT യിൽ പ്രത്യക്ഷപ്പെട്ടതിന് ശേഷം ജാവേദ് "ഇന്ത്യയിൽ പ്രശസ്തി നേടി" അവിടെ അവരുടെ അതുല്യമായ ഫാഷൻ ബോധത്തിന് അവർ പ്രശസ്തി നേടി.
പൊതു ചിത്രം
ബിഗ് ബോസ് ഒടിടിയിലെ മത്സരാർത്ഥിയായിരുന്ന കാലത്ത് ജാവേദ് തന്റെ ഫാഷൻ ബോധത്തിന് പൊതു അംഗീകാരം നേടി. അവിടെ അവർ മാലിന്യ സഞ്ചിയിൽ നിർമ്മിച്ച വസ്ത്രം ധരിച്ചിരുന്നു . വാച്ചുകൾ , മഞ്ഞ പൂക്കൾ , ചങ്ങലകൾ , പിന്നുകൾ എന്നിവകൊണ്ട് നിർമ്മിച്ച വസ്ത്രങ്ങൾ ഉൾപ്പെടെ ലൈഫ്‌സ്റ്റൈൽ ഏഷ്യയുടെ 'വിചിത്രമായ വസ്ത്രങ്ങൾ' എന്ന് വിശേഷിപ്പിക്കുന്ന നിരവധി വസ്ത്രങ്ങൾ ജാവേദ് ഉണ്ടാക്കി ധരിച്ചിട്ടുണ്ട്. 

അവലംബം